钦定古今图书集成/明伦汇编/氏族典/第362卷 > 金玉节
## 钦定古今图书集成/明伦汇编/氏族典/第362卷 > 金玉节

按《扬州府志》：“玉节，江都廪生。乙酉扬州被围时，亲卒
未久，不及葬，玉节日夜抚棺泣。会攻围急，乃穴室中
地葬之。封未完，城陷，玉节跪于土穴不忍去。后一卒
至，疑所葬者金也，奋刃将斫棺，玉节匍匐伏棺大呼，
以身翼之。卒怒将戮，忽一伟人从屋跃下，叱卒去，得
免。复跪守土穴八昼夜。玉节纯孝，盖邀默相云。”